กฎกระทรวงการขออนุญาตและการอนุญาตให้เป็นผู้ประกอบการตรวจสอบมาตรฐาน พ.ศ. 2564กฎกระทรวง การขออนุญาตและการอนุญาตให้เป็นผู้ประกอบการตรวจสอบมาตรฐาน พ.ศ. ๒๕๖๔อาศัยอำนาจตามความในมาตรา ๕ วรรคหนึ่ง และมาตรา ๓๓ วรรคสอง แห่งพระราชบัญญัติมาตรฐานสินค้าเกษตร พ.ศ. ๒๕๕๑ รัฐมนตรีว่าการกระทรวงเกษตรและสหกรณ์ออกกฎกระทรวงไว้ ดังต่อไปนี้มาตรา 1 ข้อ ๑ ให้ยกเลิกกฎกระทรวงกำหนดหลักเกณฑ์ วิธีการ และเงื่อนไขในการขอรับใบอนุญาตและการออกใบอนุญาตเป็นผู้ประกอบการตรวจสอบมาตรฐาน พ.ศ. ๒๕๕๓มาตรา 2 ข้อ ๒ ในกฎกระทรวงนี้ "ผู้อนุญาต" หมายความว่า เลขาธิการหรือผู้ซึ่งเลขาธิการมอบหมาย "ใบอนุญาต" หมายความว่า ใบอนุญาตให้ตรวจสอบและรับรองมาตรฐาน "ผู้ประกอบการตรวจสอบมาตรฐาน" หมายความว่า ผู้ได้รับใบอนุญาตให้ตรวจสอบและรับรองมาตรฐานมาตรา 3 ข้อ ๓ ผู้ใดประสงค์จะขอรับใบอนุญาตเป็นผู้ประกอบการตรวจสอบมาตรฐาน ให้ยื่นคำขอรับใบอนุญาตต่อผู้อนุญาต พร้อมด้วยข้อมูล เอกสาร หรือหลักฐาน ดังต่อไปนี้ (๑) แผนที่ตั้งสถานที่ทำการและห้องปฏิบัติการ เว้นแต่ในกรณีที่การตรวจสอบมาตรฐานไม่จำเป็นต้องมีหรือใช้ห้องปฏิบัติการ ให้ยื่นเฉพาะแผนที่ตั้งสถานที่ทำการ (๒)มาตรา 3 เลขทะเบียนนิติบุคคลและหนังสือยินยอมให้ผู้อนุญาตเข้าถึงข้อมูลนั้น (๓) สำเนาเอกสารการจัดตั้งนิติบุคคล ให้ใช้เฉพาะในกรณีที่เป็นนิติบุคคลประเภทอื่นที่มิได้จดทะเบียนนิติบุคคลกับกระทรวงพาณิชย์ (๔) หนังสือมอบอำนาจผู้แทนยื่นคำขอและติดอากรแสตมป์มาตรา 3 พร้อมเลขประจำตัวประชาชนของผู้มอบอำนาจและของผู้แทนยื่นคำขอซึ่งยินยอมให้ผู้อนุญาตเข้าถึงข้อมูลดังกล่าวของบุคคลนั้น (๕) สำเนาใบรับรองระบบงานจากหน่วยงานรับรองระบบงานของประเทศไทย ในกรณีที่ไม่ได้รับการรับรองระบบงานจากสำนักงาน (๖) สำเนาเอกสารแสดงความเป็นเจ้าของห้องปฏิบัติการมาตรา 3 หรือสำเนาเอกสารข้อตกลงใช้ห้องปฏิบัติการในการทดสอบหรือการวิเคราะห์ ในกรณีที่การตรวจสอบมาตรฐานจำเป็นต้องมีหรือใช้ห้องปฏิบัติการ (๗) สำเนาเอกสารคู่มือคุณภาพหรือเทียบเท่า และขั้นตอนวิธีการปฏิบัติงาน ในกรณีที่ไม่ได้รับการรับรองระบบงานจากสำนักงาน (๘)มาตรา 3 สำเนาใบรับรองระบบงานจากหน่วยงานหรือองค์กรที่ได้รับการยอมรับในระดับสากล ในกรณีที่ไม่ได้รับการรับรองระบบงานจากสำนักงาน (ถ้ามี) (๙) เอกสารเผยแพร่ประชาสัมพันธ์แนะนำองค์กรหรือหน่วยงาน ในกรณีที่ไม่ได้รับการรับรองระบบงานจากสำนักงาน (ถ้ามี)มาตรา 4 ข้อ ๔ เมื่อได้รับคำขอรับใบอนุญาต ให้ผู้อนุญาตออกใบรับคำขอให้แก่ผู้ขอรับใบอนุญาตไว้เป็นหลักฐาน และให้ตรวจสอบคำขอรับใบอนุญาต รวมทั้งข้อมูล เอกสาร หรือหลักฐานว่าถูกต้องและครบถ้วนหรือไม่โดยเร็ว ในกรณีที่คำขอรับใบอนุญาต หรือข้อมูล เอกสาร หรือหลักฐานไม่ถูกต้องหรือไม่ครบถ้วน ให้บันทึกความบกพร่องนั้นไว้มาตรา 4 และแจ้งให้ผู้ขอรับใบอนุญาตแก้ไขเพิ่มเติมคำขอรับใบอนุญาต หรือจัดส่งข้อมูล เอกสาร หรือหลักฐานให้ถูกต้องและครบถ้วนภายในระยะเวลาที่ผู้อนุญาตกำหนด ในกรณีที่การยื่นคำขอรับใบอนุญาตมิได้กระทำโดยวิธีการทางอิเล็กทรอนิกส์ ให้ผู้อนุญาตและผู้ขอรับใบอนุญาตลงนามไว้ในบันทึกนั้นด้วยมาตรา 4 ในกรณีที่ผู้ขอรับใบอนุญาตไม่แก้ไขเพิ่มเติมคำขอรับใบอนุญาต หรือไม่จัดส่งข้อมูล เอกสาร หรือหลักฐานให้ถูกต้องและครบถ้วนภายในระยะเวลาที่ผู้อนุญาตกำหนด ให้ถือว่าผู้ขอรับใบอนุญาตไม่ประสงค์จะดำเนินการต่อไป และให้ผู้อนุญาตจำหน่ายเรื่องออกจากสารบบมาตรา 5 ข้อ ๕ ในกรณีที่คำขอรับใบอนุญาต รวมทั้งข้อมูล เอกสาร และหลักฐานถูกต้องและครบถ้วน และผู้ขอรับใบอนุญาตมีคุณสมบัติและไม่มีลักษณะต้องห้ามตามมาตรา ๓๔ แล้ว ให้ผู้อนุญาตมีคำสั่งอนุญาต และแจ้งผลการพิจารณาไปยังผู้ขอรับใบอนุญาตทราบภายในสิบห้าวันนับแต่วันที่ได้รับคำขอรับใบอนุญาต พร้อมด้วยข้อมูล เอกสารมาตรา 5 และหลักฐานที่ถูกต้องและครบถ้วน รวมทั้งแจ้งให้ผู้ขอรับใบอนุญาตมาชำระค่าธรรมเนียมใบอนุญาตดังกล่าวภายในเจ็ดวันนับแต่วันที่ได้รับแจ้งนั้น หากผู้ขอรับใบอนุญาตไม่ชำระค่าธรรมเนียมภายในกำหนดเวลาดังกล่าว ให้ถือว่าผู้ขอรับใบอนุญาตไม่ประสงค์ขอรับใบอนุญาต และให้ผู้อนุญาตจำหน่ายเรื่องออกจากสารบบมาตรา 5 ในกรณีที่ผู้ขอรับใบอนุญาตขาดคุณสมบัติหรือมีลักษณะต้องห้ามตามมาตรา ๓๔ ให้ผู้อนุญาตมีคำสั่งไม่อนุญาต และมีหนังสือแจ้งให้ผู้ขอรับใบอนุญาตทราบ พร้อมด้วยเหตุผล และสิทธิอุทธรณ์ด้วย ทั้งนี้ ภายในเจ็ดวันนับแต่วันที่มีคำสั่งไม่อนุญาต ในการตรวจสอบคุณสมบัติตามมาตรา ๓๔ (๒)มาตรา 5 ให้ผู้อนุญาตประเมินขีดความสามารถและคุณสมบัติของห้องปฏิบัติการของผู้ขอรับใบอนุญาตให้เป็นไปตามประกาศที่คณะกรรมการกำหนดตามมาตรา ๓๔ (๒) ในกรณีที่คณะกรรมการประกาศกำหนดคุณสมบัติหรือลักษณะต้องห้ามตามมาตรา ๓๔ (๕)มาตรา 5 ให้ผู้อนุญาตประเมินคุณสมบัติและลักษณะต้องห้ามของผู้ขอรับใบอนุญาตให้เป็นไปตามประกาศที่คณะกรรมการกำหนดตามมาตรา ๓๔ (๕) ด้วยมาตรา 6 ข้อ ๖ เมื่อผู้ขอรับใบอนุญาตได้ชำระค่าธรรมเนียมใบอนุญาตตามข้อ ๕ วรรคหนึ่งแล้ว ให้ผู้อนุญาตออกใบอนุญาตแก่ผู้ขอรับใบอนุญาตภายในสามวันนับแต่วันที่ได้รับค่าธรรมเนียมมาตรา 7 ข้อ ๗ ผู้ประกอบการตรวจสอบมาตรฐานต้องปฏิบัติตามเงื่อนไข ดังต่อไปนี้ (๑) ต้องรักษาไว้ซึ่งคุณสมบัติและต้องไม่มีลักษณะต้องห้ามตามมาตรา ๓๔ ตลอดระยะเวลาที่ได้รับใบอนุญาต (๒) ห้ามโฆษณาหรือกล่าวอ้างถึงการตรวจสอบมาตรฐานเกินความจริง หรือไม่เป็นไปตามที่ได้รับใบอนุญาต (๓)มาตรา 7 ในกรณีที่ผู้ประกอบการตรวจสอบมาตรฐานจะเปลี่ยนแปลงหรือแก้ไขปรับปรุงขีดความสามารถหรือคุณสมบัติของห้องปฏิบัติการตามมาตรา ๓๔ (๒) หรือคุณสมบัติของผู้ประกอบการตรวจสอบมาตรฐานตามมาตรา ๓๔ (๕) แล้วแต่กรณี ในสาระสำคัญ ให้แจ้งเป็นหนังสือให้ผู้อนุญาตทราบล่วงหน้าก่อนดำเนินการมาตรา 8 ข้อ ๘ คำขอรับใบอนุญาต ใบรับคำขอรับใบอนุญาต และใบอนุญาต ให้เป็นไปตามแบบที่เลขาธิการกำหนดโดยประกาศในราชกิจจานุเบกษามาตรา 9 ข้อ ๙ การยื่นคำขอรับใบอนุญาต การออกใบรับคำขอรับใบอนุญาต การแจ้งการชำระค่าธรรมเนียม การชำระค่าธรรมเนียม และการอนุญาต ตามกฎกระทรวงนี้ ให้ดำเนินการโดยวิธีการทางอิเล็กทรอนิกส์เป็นหลัก ในกรณีที่ยังไม่สามารถดำเนินการหรือมีเหตุอื่นใดทำให้ไม่สามารถดำเนินการโดยวิธีการทางอิเล็กทรอนิกส์ตามวรรคหนึ่งได้มาตรา 9 ให้การดำเนินการดังกล่าวกระทำ ณ สำนักงานมาตรา 10 ข้อ ๑๐ ใบอนุญาตที่ออกตามกฎกระทรวงกำหนดหลักเกณฑ์ วิธีการ และเงื่อนไขในการขอรับใบอนุญาตและการออกใบอนุญาตเป็นผู้ประกอบการตรวจสอบมาตรฐาน พ.ศ. ๒๕๕๓ ก่อนวันที่กฎกระทรวงนี้ใช้บังคับ ให้คงใช้ได้ต่อไปจนกว่าจะสิ้นอายุหรือถูกเพิกถอนมาตรา 11 ข้อ ๑๑ บรรดาคำขอรับใบอนุญาตตามกฎกระทรวงกำหนดหลักเกณฑ์ วิธีการ และเงื่อนไขในการขอรับใบอนุญาตและการออกใบอนุญาตเป็นผู้ประกอบการตรวจสอบมาตรฐาน พ.ศ. ๒๕๕๓ ที่ได้ยื่นไว้ก่อนวันที่กฎกระทรวงนี้ใช้บังคับ และยังอยู่ระหว่างการพิจารณาหรือตรวจสอบ ให้ถือว่าเป็นคำขอรับใบอนุญาตที่ได้ยื่นตามกฎกระทรวงนี้มาตรา 11 ในกรณีที่คำขอรับใบอนุญาตที่ยื่นตามวรรคหนึ่ง หรือข้อมูล เอกสาร หรือหลักฐานที่ยื่นพร้อมคำขอดังกล่าวแตกต่างไปจากที่กำหนดในกฎกระทรวงนี้ ผู้อนุญาตมีอำนาจสั่งให้ดำเนินการแก้ไขเพิ่มเติมคำขอรับใบอนุญาต หรือจัดส่งข้อมูล เอกสาร หรือหลักฐานเพิ่มเติมได้ตามความจำเป็นเพื่อให้เป็นไปตามกฎกระทรวงนี้ให้ไว้ ณ วันที่ ๒๖ ตุลาคม พ.ศ. ๒๕๖๔ ประภัตร โพธสุธน รัฐมนตรีช่วยว่าการกระทรวงเกษตรและสหกรณ์ ปฏิบัติราชการแทน รัฐมนตรีว่าการกระทรวงเกษตรและสหกรณ์หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่เป็นการสมควรปรับปรุงกฎกระทรวงกำหนดหลักเกณฑ์ วิธีการ และเงื่อนไขในการขอรับใบอนุญาตและการออกใบอนุญาตเป็นผู้ประกอบการตรวจสอบมาตรฐาน พ.ศ. ๒๕๕๓ ให้การขอรับใบอนุญาตและการออกใบอนุญาตให้เป็นผู้ประกอบการตรวจสอบมาตรฐานกระทำโดยวิธีการทางอิเล็กทรอนิกส์เป็นหลัก เพื่อให้เป็นไปตามมติคณะรัฐมนตรีเมื่อวันที่ ๘ กันยายน ๒๕๖๓ เรื่อง แนวทางการแก้ไขกฎหมายและกฎระเบียบที่เป็นข้อจำกัดและเป็นอุปสรรคต่อการพัฒนาการให้บริการในรูปแบบอิเล็กทรอนิกส์ (e-Service) จึงจำเป็นต้องออกกฎกระทรวงนี้